**McKee Story Seminar**

**Házirend**

Jelen házirend (a továbbiakban: Házirend) tartalmazza a Mathias Corvinus Collegium Alapítvány (a továbbiakban: Szervező) által szervezett McKee Story Seminar (a továbbiakban: Szeminárium) helyszínére történő belépési és magatartási szabályokat a résztvevők, látogatók (a továbbiakban: Látogató) számára.

**A belépőjegy megvásárlásával, a karszalag átvételével, illetve a Szeminárium helyszínére történő belépéssel a Látogató a Házirendet is elfogadja!**

A Házirend a http://www.mckee.mcc.hu oldalon bárki számára elérhető, továbbá a Szeminárium teljes időtartama alatt a regisztrációs pultnál megismerhető.

Szervező jogosult a Házirendet egyoldalúan módosítani, kiegészíteni, amely módosítást, kiegészítést a http://www.mckee.mcc.hu weboldalon tesz közzé.

**Jegyvásárlás és belépés**

A Szemináriumon való részvétel belépőjegy ellenében történik. Jegyvásárlás csak elővételben lehetséges.

Jegyvásárlással kapcsolatos információkról, jegyárakról, kedvezményekről a Szervező … honlapon nyújt tájékoztatást.

Az elővételes jegyvásárlást követően a Látogató QR kóddal ellátott vouchert kap elektronikusan az általa a jegyvásárlás során megadott email címére.

A megvásárolt belépőjegy nem ruházható át.

Az elővételes jegyet a voucherben található QR kód felmutatásával a Szervező a Szeminárium helyszínén, a regisztrációkor karszalagra cseréli.

A regisztráció során Szervező kérheti a kedvezményre való jogosultság igazolását (diákigazolvány, pedagógus igazolvány felmutatásával). Amennyiben a Látogató a kedvezményre való jogosultságát igazolni nem tudja, úgy a kedvezményre nem jogosult és a belépéshez a Szervező kérheti a teljesárú és a kedvezményes jegy közötti különbség megfizetését. A karszalagot a Látogató a Szeminárium teljes időtartama alatt köteles viselni.

Az ellopott, elhagyott, sérült karszalagot a Szervező nem pótolja vagy cseréli.

A sérült (pl. átragasztott, elvágott, megbontott, kézfejnél nagyobb átmérőjű vagy a kézfejen áthúzható) karszalag érvénytelen.

A karszalag meglétét a Szervező alkalmazottai, közreműködői a Szeminárium időtartama alatt bármikor jogosultak ellenőrizni.

**A Szeminárium elmaradása, jegy visszatérítése**

Amennyiben külső, el nem hárítható erő, akadály, járvány, háború, tűzvész, természeti csapások, bármilyen hatósági, kormányzati döntés, vagy más hasonló ok miatt a Szeminárium nem lenne egészben, vagy részben megtartható, megvalósítható, akkor a Szervező az elmaradt Szeminárium/Szemináriumrész már kifizetett ellenértékét visszatéríti – a következő bekezdésekben írt feltételek mellett – a Látogatónak. A jegy visszatérítésére kizárólag a jelen pontban foglalt esetekben van mód.

A jegyár visszatérítése kizárólag a Látogató általi kérelemre, a Szervező által rendelkezésre bocsátott űrlap útján – a rendelés visszaigazolás egyedi azonosítójának megadásával – van lehetőség

A visszatérítésre a teljeskörűen kitöltött kérelem Szervezőhöz történő beérkezését követően, a visszatérítéshez szükséges valamennyi adat Szervező rendelkezésére állásától számított 45 (negyvenöt) napon belül sor.

Szervező jogosult a visszatérítésre kerülő ellenérték 3% + ÁFA, azaz három százalék plusz ÁFA összeget kezelési költségként levonni ebből az összegből. A jegyvásárlással a Látogató vállalja, hogy a Szeminárium teljes vagy részbeni elmaradása esetén a jegyár jelen pont szerinti visszaigénylésén túlmenően a Szervezővel szemben további igényt semmilyen jogcímen nem érvényesít. Szervező a kárfelelősségét jelen pont szerinti esetekben, a jogszabályi keretek között, teljes mértékben kizárja.

**Kép és hangfelvétel**

A Látogató tudomásul veszi, hogy a Szeminárium során a Szervező hang- és képfelvételt készíthet. Ennek megfelelően a Látogató a Szemináriumon történő részvétellel, a Szeminárium helyszínére történő belépéssel hozzájárul ahhoz, hogy róla hang- és képfelvétel készüljön.

A Látogató nem jogosult a Szemináriumon hang- és képfelvétel készítésére.

**Értékmegőrző**

A Szervező a Szeminárium helyszínén értékmegőrzőt biztosít, a Látogatók itt helyezhetik el értékeiket. A Látogatók tudomásul veszik, hogy a Szervező nem vállal felelősséget Szemináriumra behozott látogatói tárgyakban bekövetkezett kárért (például, de nem kizárólagosan rongálás, eltűnés, eltulajdonítás). A Szervező nyomatékosan felhívja a Látogatók figyelmét, hogy értékeiket ne hagyják őrizetlenül, az értékeket az értékmegőrzőben helyezzék el.

**Általános viselkedési normák**

A Látogató a Szeminárium területén a kulturált társadalmi együttélés általánosan elfogadott viselkedési normáit betartva köteles viselkedni a jelen Házirendnek megfelelően.

A Látogató köteles tartózkodni minden olyan megnyilvánulástól, közléstől vagy cselekedettől, amely mások személyiségi jogait, életét, egészségét, vagyonát vagy testi épségét veszélyeztetheti vagy sértheti.

A Látogató a Szeminárium területén fokozottan köteles a szeminárium helyszínét adó Mathias Corvinus Collegium értékeinek megóvására, és köteles tartózkodni azok eltulajdonításától vagy megkárosításától. Látogató a belépéssel kifejezetten tudomásul veszi, hogy amennyiben a hatályos jogszabályi előírásokat vagy a Házirendet megszegi, Szervező köteles a jogszabályi előírások szerint eljárni és eljárást kezdeményezni.

A Látogató köteles minden a Szervező jóhírnevét sértő, a Mathias Corvinus Collegium szellemiségébe nem illeszkedő magatartástól tartózkodni.

A Látogató a Szeminárium helyszínén lévő, illetve a Szeminárium helyszínéről megközelíthető lezárt területekre nem jogosult belépni.

A Szeminárium területén a Szervező előzetes írásbeli engedélye hiányában tilos bármiféle gazdasági, kereskedelmi vagy reklámtevékenység folytatása.

A hatályos jogszabályok alapján kábítószernek minősülő anyagokat, illetve alkoholt a Szeminárium területére bevinni, a Szeminárium helyszínén kábítószert fogyasztani tilos.

A Szemináriumon a Látogatók biztonsága érdekében a dohányzás csak az arra kijelölt helyen megengedett.

Szervező kéri a Látogatóktól, hogy a helyszínen kihelyezett szemétgyűjtőket használják a szemét elhelyezésére.

Ittas személyeket vagy a Házirendet megszegő Látogatót a Szervező kikíséri a Szemináriumról; egyúttal ezen személyek belépésre jogosító karszalagját a Szervező elveszi és megsemmisíti. Amennyiben a Látogató a Szervező eljárásával szemben panaszt kíván tenni, úgy azt a Szeminárium helyszínén a regisztrációs pultnál teheti meg.